วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
11 มิ.ย. 2558

ASL SECURITIES
ภาครวมตลาดภาคเช้า :  ตลาดหุ้นไทยเช้านี้เคลื่อนไหวในแดนบวกปิดที่ 1,513.80(+9.76) กรอบ 1,510-1,518  ดัชนีปรับเพิ่มขึ้นตามความร้อนแรงของตลาดหุ้นต่างประเทศที่ขับเคลื่อนด้วยความหวังต่อการเจรจาปัญหาหนี้กรีซ หลังจากผู้นำกรีซเข้าประชุมกับผู้นำของเยอรมันและฝรั่งเศส โดยทุกฝ่ายตั้งใจจะช่วยให้กรีซรอดพ้นจากวิกฤติหนี้ครั้งนี้ แต่ยังไม่มีรายละเอียดที่ชัดเจนออกมา และธนาคารโลก หรือเวิลด์แบงก์ ปรับลดคาดการณ์การขยายตัวของเศรษฐกิจโลกในปีนี้ลงสู่ระดับ 2.8% จากที่คาดการณ์ไว้ก่อนหน้านี้ที่ 3% โดยระบุว่ากลุ่มประเทศกำลังพัฒนากำลังเผชิญกับความท้าทายหลายด้าน โดย SETได้แรงซื้อหุ้นกลุ่มพลังงาน ธนาคารและวัสดุก่อสร้าง จากการปรับขึ้นของน้ำมันดิบ Brent ดีดตัวแรงต่อเนื่องอีก 1.3% และการคงดอกเบี้ยของ กนง. 1.50% เพราะการส่งออกของประเทศยังไม่กระเตื้อง ยังคงต้องผ่อนคลายต่อเนื่อง แต่พร้อมที่จะใช้นโยบายต่อไปหากจำเป็น นอกจากนี้ ในวันที่ 19 มิ.ย. ธปท.เตรียมปรับลดคาดการณ์ GDP สำหรับปีนี้ที่เคยคาดว่าจะโต 3.8% แต่ไม่น่าจะมีน้ำหนักเชิงลบกดดันต่อ SET มากนักหากยังมีค่ามากกว่า 3%
 
แนวโน้มตลาดภาคบ่าย
คาดดัชนีแก่วงตัวในกรอบ 1,512-1,536
ดัชนีสามารถกลับมายืนเหนือเส้นแนวรับที่ 1,512 ได้อีกครั้ง คาดช่วงบ่ายดัชนีจะ แกว่งตัวในกรอบ 1,512-1,536 จุด
 
GL (ราคาปิดภาคเช้า 13.20)
แนะนำซื้อ ราคาสามารถทะลุผ่านแนวต้านที่ 12.80 ซึ่งเป็นจุดสูงสุดเดิมได้ มีเป้าหมายระยะสั้นที่ 16.10
 
TPIPL (ราคาปิดภาคเช้า 2.9)
แนะนำซื้อ ราคาสามารถกลับมายืนเหนือแนวรับที่ 2.84 ได้ อีกครั้ง พร้อมกับเกิดการเรียงตัวของเส้น EMA มีเป้าหมายที่  3.18 โดยมี 2.84 เป็นจุดตัดขาดทุน